open-index/open-wikipedia-markdown huggingface dataset:
III Чарльз

**III Чарльз** буюу **Чарльз Филип Артур Жорж** (, 1948 оны 11 сарын 14-нд төрсөн) нь Их Британи, Умард Ирландын Нэгдсэн Вант Улсын болон Хамтын нөхөрлөлийн зарим орнуудын хаан.

II Элизабет болон Эдинбургийн гүн, хунтайж Филип нарын ууган хүү тэрээр Кэмбриж дэх Тринити Коллежийг бакалаврын зэрэгтэй дүүргэснийхээ дараа Эзэн Вангийн Тэнгисийн Цэргийн Хүчинд 1971–76 онд алба хаажээ. Чарльз 1981 онд дэлхий даяар шууд цацагдсан, томоохон хуримын ёслол хийж, Хатагтай Дайана Спенсертэй гэрлэжээ. Тэд 1982 онд Уильям, 1984 онд Харри гэсэн хоёр хүүтэй болцгоосон. Шар хэвлэлүүд тэдний харилцааны ээдрээтэй байдлын тухай мэдээлсээр ирсэн бөгөөд энэ бүхний эцэст тэд 1992 оноос тусдаа амьдрах болж, улмаар 1996 онд Дайана гүнж хунтайжийг Камилла Паркер Боулестай холбоотой болохыг илчилж, гэрлэлтээ цуцлуулсан юм. Дайана 1997 оны 8-р сарын 31-нд Парис хотноо автомашины ослын улмаас нас нөгчсөн билээ. 2005 онд хунтайж Чарльз удаан хүлээсний эцэст Камиллатай гэрлэж, шинэ эхнэр нь Корнваллын гүнгийн ахайтан гэдэг хэргэмтэй болжээ.

Хатан хаан II Элизабет 2022 оны 9-р сарын 8-нд 96 настай нас барж түүний хүү Уэльсийн хунтайж Чарльз хаан ширээнд сууж III Чарльз нэрийг авчээ. 

2023 оны 5-р сарын 6-нд Лондон хотноо түүнийг Хаан ширээнд залах ёслол болсон. 

## Шагнал 
* Унгар Улсын Гавьяаны одон

## Эшлэл 
## Цахим холбоос 
Ангилал:Одооны төрийн тэргүүн
Ангилал:Их Британийн хан
Ангилал:Уэльсийн хунтайж
Ангилал:Их Британийн хунтайж
Ангилал:20-р зууны Британийн түүх
Ангилал:Корнваллын херцог
Ангилал:Ротесэйн херцог
Ангилал:Их Британийн фельдмаршал
Ангилал:Их Британийн тэнгисийн флотын адмирал
Ангилал:Их Британийн агаарын зэвсэгт хүчний маршал
Ангилал:Их Британийн Нууц Зөвлөлийн гишүүн
Ангилал:Их Британийн полочин
Ангилал:Ависын Рыцарь одон шагналтан
Ангилал:Австралийн одон шагналтан (рыцарь)
Ангилал:Унгар Улсын Гавьяаны одон шагналтан (их загалмай)
Ангилал:Гэгээн Олафын одон шагналтан (их загалмай одонгийн гинжний хамт)
Ангилал:Заан одон шагналтан
Ангилал:Гавьяаны одон шагналтан (Их Британи)
Ангилал:Канадын одон шагналтан (компаньон)
Ангилал:Мөрөвч одонгийн хүлэг баатар
Ангилал:Орани-Нассау одон шагналтан (их загалмай)
Ангилал:Оранийн Ордны одон шагналтан
Ангилал:Өмнөдийн Загалмай Үндэсний одон шагналтан (их загалмай)
Ангилал:Румыны Од шагналтан (их загалмай)
Ангилал:Саскачеваны Гавьяаны одон шагналтан
Ангилал:Серафимов одон шагналтан
Ангилал:Угаалгын одон шагналтан (хүлэг баатрын их загалмай)
Ангилал:Финландын Цагаан Сарнай одон шагналтан
Ангилал:Хонгорзул одон шагналтан (рыцарь)
Ангилал:Хризантем одон шагналтан (их загалмай)
Ангилал:Хүндэт легионы гишүүн (их загалмай)
Ангилал:Царсан Титэм одон шагналтан (их загалмай)
Ангилал:Хризантем одон шагналтан (их загалмай одонгийн гинжний хамт)
Ангилал:Язгууртны танхимын гишүүн
Ангилал:Их Британичууд
Ангилал:1948 онд төрсөн
Херманн Бауманн

**Херманн Бауманн** (, 1934 оны 8 сарын 1-нд  Хамбург хотноо мэндэлсэн) нь Германы валторн хөгжимчин юм.
 
Тэрээр их хожуу буюу 17 настайдаа валторн тоглож эхэлсэн ба түүнээс өмнө  тэр дуучин, жааз бөмбөрчин байсан юм. 30 нас хүртлээ янз бүрийн оркестрт соло валторнистоор ажиллаж байгаад 1964 онд үлээвэр хөгжимчдийн хувьд нилээд том болох, Мюнхенд зохиогддог АРД Олон улсын хөгжмийн тэмцээнд тэргүүн байр эзэлснээр түүний алдар нэр Дэлхийн хэмжээнд цуурайтсан юм. 

Херманн Бауманныг маш олон тоглолт, концерт, аялан тоглолт ар араас дараалан хүлээж мөн түүний CD-нүүд ээлжлэн цувран гарсан юм.

Сүүлийн 30 жил Бауманн Герман улсын Эссен хотын хөгжмийн сургуульд багшлаж байгаад одоогийн байдлаар Олон улсын тэмцээн, уралдааны шүүгч, мөн курс дамжааны зөвлөх проффесор хийж байна. 

Бауманн нь эртний валторн тоглох техникийг өнөө цагийн даралтат валторн тоглох техниктэй хослуулан гайхамшигтай тоглодог ба Барроко болон эртний хөгжмийн судлал мөн тэр техникийг өнөө цагт нэвтрүүлсэн агуу үйлсийг нь үнэлэн Олон улсын Эртний хөгжмийн нийгэмлэгээс Кристофер Монкийн нэрэмжит шагналыг гардуулсан юм. 

Алдарт Радек Баборак  1998-2000 оны хооронд түүний удирдлага дор суралцаж байсан юм.

## Гадны холбоос
*Эвэр бүрээний нийгэмлэг

Ангилал:1934 онд төрсөн
Ангилал:Германы хөгжимчин
Ангилал:Германчууд
Марк Аврелий

**Марк Аврелий** буюу **Маркус Аурелиус Антонинус** (, 121 оны 4-р сарын 26-нд Ромд төрсөн –180 оны 3-р сарын 17-нд нас барсан) нь 161 - 180 онд Ромын эзэн хаан байсан хүн юм. Тэрээр Принсеп болон түүний өргөмөл аав Антониус Пиус-ын залгамж хаан байсан бөгөөд өөрийгөө *Маркус Аурелиус Антонинус Агустус* гэж нэрлэж байжээ. Түүний засаглалын үеэр Ромын эзэнт гүрэн гадаад болон дотоод байдал тогтвортой байж эзэнт гүрэн цэцэглэн хөгжиж байв. Түүний үеийг Өргөмөл хаан-ы үе гэж нэрлэдэг юм. Марк Аурел бол энэ үеийн хамгийн сүүлчийн хаан бөгөөд түүний төрсөн хүү Коммодус-д энэхүү хаан залгамжлах эрхийг өвлөсөн байна. Дотоод бодлоготоо Аурелиус дорой буурай тэр тусмаа боол болон эмэгтэйчүүдэд хуулийн орчинд тэдний эрхийг сайжруулах арга хэмжээ авч байв. Түүний засаглалын үе дэх хүнд хэцүү жилүүдэд хөнөөлт Тибер хотын үер, Антонисийн Халдварт Тахал болон Ром дахь Христийг дагах хөдөлгөөн зэрэг ордог юм.

Тэрээр 161 оноос Луциус Верустай хамтран төр барьж байсан бөгөөд тэд 169 онд Верусыг нас нөгчих хүртэл хамтдаа хаанчилжээ. "Таван сайн эзэн хаан"-ы сүүлийнх болох тэрээр Стойк урсгалын философичдын чухал төлөөлөгч билээ. 

Эзэн хаан хууль эрх зүйн хэрэг хянан шийдвэрлэх ажиллагаанд ихээхэн анхаарал хандуулдаг байв. Түүний хаанчлалын үед иргэний эрх зүйн зөрчилдөөн, хэт хатуу ширүүн байдлыг арилгахад, ялангуяа нийгмийн хамгийн эрхгүй гишүүд болох боолууд, хүүхдүүд, бэлэвсэн эмэгтэйчүүдэд нөлөөлдөг чиглэлээр мэдэгдэхүйц ахиц дэвшил гарсан. Өөрчлөлтүүд нь өв залгамжлалын хуульд нөлөөлж, цусан хамаатан садны нэхэмжлэлд илүү их ач холбогдол өгч байв. Ихэнх тохиолдолд эдгээр хууль тогтоомжийн өөрчлөлтүүд нь эрс өөрчлөлт биш, харин Марк Аврелиусын өмнөх үеийнхний үед эхэлсэн хууль эрх зүйн салбарт аажмаар сайжралт хийж байсан юм. Хэдийгээр тэр өөрөө нэр хүндтэй хууль тогтоогч биш ч гэсэн хуулиудын хэрэгжилтийг идэвхтэй хангаж байжээ. 

Маркус Аврелиус философийн бичвэрүүд үлдээсэн бөгөөд үүнийг Грек хэл дээр бичсэн, ихэвчлэн "Өөртөө" гэж нэрлэдэг 12 "ном" (бүлэг)-той. Маркус Аврелиусын философийн багш нарын дунд стоикууд байсан: Юниус Рустикус, Халкедоны Аполлониус, Максимус Клавдий зэрэг. 

Ангилал:2-р зууны ноёрхогч
Ангилал:Ромын эзэн хаан
Ангилал:Эртний гүн ухаантан
Ангилал:Аврелий
Ангилал:Аннии
Ангилал:Афорист
Ангилал:121 онд төрсөн
Ангилал:180 онд өнгөрсөн
Спартакийн бослого

**Спартакийн бослого** буюу **Боолуудын гуравдугаар дайн**, **Гладиаторуудын дайн** нь Ромын Бүгд Найрамдах Улсын эсрэг гарсан хоорондоо холбоогүй, амжилтгүй болсон боолуудын бослогуудын хамгийн сүүлийнх нь бөгөөд уг бослогуудыг нийтэд нь Боолуудын дайнууд гэдэг. Капуя хот дахь Мэсчдийн сургуулийн 70 орчим боол хуйвалдаан хийхээр зэхэж Везувий галт уулын оройд гарч цэргийн хуаран байгуулагдснаас боолчуудын бослого гарчээ. Энэ бослогын удирдагч нь Спартак байжээ. Энэ бослого нь хамарсан хүрээ, зохион байгуулалтаараа түүхэнд хамгийн их нөлөөтэй бослого байсан .

Ангилал:Дайнууд
Норманди

**Норманди** ( (франц дуудлага []), [], норман: *Nourmaundie*, хуучин франц хэлээр *Normanz* гэдэг нь *Normand* гэдгийн олон тоо бөгөөд Скандинавын хэд хэдэн хэлээр "умрын хүн" гэсэн утгатай) нь хуучнаар Нормандийн гүнлигийн нутгийг нэрлэх газарзүйн нэршил юм. Тус бүс нутаг нь Хойд Францад  Ла-Маншийн хоолойн эрэг дээр Бриттани (баруун талд нь), Пикарди (зүүн талд нь)-гийн хооронд оршино.

## Түүх 
Дэлхийн хоёрдугаар дайны үеэр холбоотнуудын Нацист Германы эсрэг байлдаж байх үеийн түшиц газар байв.

## Хоёр муж 
* Доод Норманди
* Дээд Норманди

## Эшлэл 
## Цахим холбоос 

Ангилал:Францын түүхэн нутаг дэвсгэр
Ангилал:Францын муж
Ангилал:Европын түүхэн нутаг дэвсгэр эсвэл бүс нутаг
Ангилал:Норманчууд
Ангилал:2016 онд байгуулагдсан
Барсболд хаан

**Барсболд сайн алаг хаан** (Барсболод жинон, 1488-1519) нь 1488 оны шар бичин жил төрж, 1519 оны шаргачин туулай жил таалал төгсчээ. 1517 оны улаагчин үхэр жил хаан суусан ба 31 насалсан. Батмөнх Даян хаан, Мандухай сэцэн хатны хөвгүүн бөгөөд түүний ихэр нь Арсболд юм. Учир нь аян дайны цагт, дайны утаанд мэндэлсэн тул баатар хөвгүүд болж, төр улсаа түш хэмээн нэрийдсэн. Даян хааныг нас барсны дараа Боди Алаг Монгол улсын хаан суудалд суухад нас балчирдаж, туршлага бага байсан учраас Барсболд өөрийгөө хаан гэж зарлав. Боди Алаг Монголын хаан ширээнд суув. Түүний үр сад нь хожим Баруун түмнийг захирч, Ордос, Түмэд, Юншээбүү, Харчин, Цахарын зарим хэсгийг захирах болсон нь Алтан ханы үетэй шууд хамаарна.

## Гэр бүл  
Эцэг: Даян хаан

Эх: Мандухай хатан

### Ах дүүс 
# Төрболд
# Улсболд 
# Арсболд ихрийн өрөөсөн
# Барсболд хаан
# Очирболд
# Алчболд
# Арсболд
# Төрөлт гүнж
# Убсанж Чин тайж 
# Гэрэтү тайж
# Гэрэболд
# Гэрсэнз жалайр хунтайж

### Хатад, татвар 
* Бодан хатан
* Молан хатан: Барсболд жононг тэнгэр болсны дараа Алтан ханы хатан болж, Төвд тайжийг төрүүлсэн.

### Үр хүүхэд 
# Гүнбилэг мэргэн хар жонон
# Алтан хан
# Лабуг тайж
# Байсахал хөндлөн хан
# Баяндара нарийн тайж
# Бодидара отгон тайж

 

## Эшлэл
Ангилал:16-р зууны ноёрхогч
Ангилал:Монголын бага хаан
Ангилал:Жонон
Ангилал:Умард Юанийн ноёрхогч
Ангилал:1488 онд төрсөн
Ангилал:1519 онд өнгөрсөн
Адай хаан

**Адай хаан** (1376/1390-1438) 1390 онд төрж, 1425 оны хөхөгчин могой жилд хаан сууринд заларч, 1438 оны шар морин жилд тэнгэр болсон. Хаан 48 насалжээ. Түүний уг гарлыг Монголын түүхийн сурвалж бичиг Саган сэцэний Эрдэнийн товчид **«Хорчин Отчигин эзний үр»**, Мэргэн гэгээний Алтан товчид "Хавт Хасарын удам ... Томолху баатрын ганц хөвгүүн Турчиян түүрэг, түүний хөвгүүн **Болд бух**... түүний хөвгүүн **Адай тайж**... хөхөгчин могой жилд хаан ор суув" гэдэг бол 15-р зуунд Төмөрийн Улсын Улугбег султаны зарлигаар бичсэн “Шажарат Ал Атрак” (*Түрэг ба Татаруудын удмын бичиг*)-т "Өгэдэй хааны удам **Актөмөр () хааны** хүү", Монголын 18-р зууны зарим сурвалж бичигт Элбэг нигүүлсэгч хааны 4-р хөвгүүн гэх зэргээр олон янзын санал гаргасан байдаг. Орчин үеийн эрдэмтэд түүнийг «Хасарын удам» гэж үздэг нь маргаантай байдаг. Мөн Хархуцаг дүүрэнтөмөр хунтайжын хөвгүүн Ажай тайжтай их андуурч, хоёр өөр хүнийг нэг хүн гэж ойлгоход хүрсэн. 

## Намтар 
Адай хаан нь тухайн үед Монголын хамгийн хүчирхэг эрх мэдэлтэн байсан Асуд аймгийн Аругтай тайшийн дэмжлэгтэйгээр 1425 онд Монголын хаан ширээнд суусан. Адай хаан, хаан суусны дараа Ойрадыг довтлон ялж, толгойлогч нарыг нь хөнөөгөөд, Ойрадын Батула чинсангийн эхнэр Самур гүнжийг эхнэрээ болгож, Батулагийн хүү Багмуг тогоон дор хөмөрч “Тогоон” хэмээх нэр өгөөд зарцлах болжээ. Гэвч Адай хаан Тогооныг эхийн нь хүсэлтээр суллаж, Ойрад руу буцаажээ. 

Адайг хаан сууж байх хугацаанд төрийн хэргийг үнэн хэрэгтээ Аругтай тайш мэдэж байв. Баруун Монголчууд Адай хааныг хаанаа гэж бүрэн дүүрэн хүлээн авсангүй. Адайгийн зарлигаар олзноос мултран Ойрадад буцан ирсэн Тогоон тайш Хубилайн угсааны Ажай тайжийн Тогтобух, Агбаржин, Мандуул 3 хөвгүүнийг өөртөө татаж ашиглахыг зорьсон нь амжилттай болжээ. Тэгээд Тогоон 1438 онд Адай хааныг довтолсонд ямар ч сэжиггүй байсан Адай хаан, Аругтай тайш нар ордноосоо зугтаж, улмаар цэргээ цуглуулан эсэргүүцэн байлдсан боловч ялагджээ. Тогооны хүү Эсэн шилдэг цэргээр Аругтайг хөөж тулалдсаар Мон уулын Цагаан нуурын орчим Аругтайг устгажээ. Тогоон, Эсэн, Тогтобух нар Адай хаан, Доржбай жанжин нарын цэргийг бүслэн цохиж эхэлсэн ажээ.

Мин улс, Монголын эрх баригч нарын хямрал тэмцлийг ашиглан Адай хаан, Доржбай жанжин нарт хэргэм зэрэг амлаж, Мин улсын гадаад түшмэл болгох гэсэн боловч Адай хаан хүлээж аваагүй. Тэгэхэд Мин улс цэрэг хөдөлгөн Адай, Доржбай нарыг цохиулав. Ойрад, Мин улсын хамтарсан хүчинд цохигдож Доржбай жанжин амь үрэгдсэн. Адай хаан, Тогоонд баригдаад, урьд нь Тогооныг суллан Ойрад руу буцаасан ачийг минь санагтун гэсэн хэдий ч, Тогоон эцгийгээ хөнөөлгөсний өсийг дурдаж, 1438 онд Адайг өчиггүй цаазалжээ.

## Эшлэл 
Ангилал:15-р зууны ноёрхогч
Ангилал:Монголын бага хаан
Ангилал:Умард Юанийн ноёрхогч
Ангилал:14-р зуунд төрсөн
Ангилал:1438 онд өнгөрсөн
Боди Алаг хаан

**Боди Алаг хаан** 1504 оны хөхөгчин үхэр жил төрж, 1547 оны улаагчин хонин жил таалал төгсчээ. 1519 оны цагаан луу жил хаан ор суусан. Хаан 42 насалжээ. Тэрээр Батмөнх Даян хааны хүү Төрболдын ууган хүү юм. Даян хаан түүнийг хаан ширээ залгамжлагчаар тодруулсан. Даян хааныг нас барсны дараа Боди Алаг хаан Монголыг удирдахад туршлага бага, мөн дэндүү залуу байсан учраас Барсболд өөрийгөө хаан гэж зарлав. Гэсэн хэдий ч Боди Алаг өөрийн хааны хэргэм зэргийг Барсболдод тийм ч амар өгөхийг хүссэнгүй. Тухайн үеийн монголчууд дайн тулаанаас үнэхээр залхаж, энх тайвныг хүсэмжлэх болсон. Тиймээс туршлагатай сайн хаан хэрэгтэй байв. Хэдий тийм боловч Даян хааны дөрөв дэхь хөвгүүн Боди Алаг хаанд дагаар орсноор Боди Алаг хаан Барсболд жононгоос илүү хүчтэй болж, Барсболд жонон цус урсгахаас татгалзан буулт хийснээр гурван жил үргэлжилсэн хаан ширээний төлөөх тэмцэл төгсөж, Боди Алаг Монголын хаан ширээнд суув.

## Улс төрийн үйл ажиллагаа 
1520-1544 он хүртэл Урианхайн түмний бослогыг дарахаар цэргийн хүчийг удаа дараа хөдөлгөж, тэмцэл явуулсны үр дүнд Баруун түмний дэмжлэгтэйгээр ялалт байгуулсан. Ингэснээр урианхай нарыг түмэн бүрт жишэж хувааснаар хааны мэдэлд хоёр түмэн байх болж, аажимдаа хүч сулрах болсон.  

1547 он буюу "хонин жилийн долоон сарын аравнаа Жодулун өндөрт тэнгэр болов."

## Гэр бүл 
# **Дарайсүн Гүдэн хаан**
# **Хөхэчүдэй мэргэн тайж**: Сөнид аймгийн эзэн суусан
# **Онгон дурал**: Үзэмчин аймгийн эзэн суусан
# **Умт тайж**
# **Гүнт тайж**

## Эшлэл
Ангилал:Монголын бага хаан
Ангилал:Умард Юанийн ноёрхогч
Ангилал:1504 онд төрсөн
Ангилал:1547 онд өнгөрсөн
Махагүргис хаан

Махагүргис () буюу **Үхэгт хаан** 1448 оны улаан барс жил төрж, 1465 онд таалал төгсчээ. 1454 оны хөхөгчин гахай жил хаан ор суусан хэдий ч бүх эрх мэдлийг Харчины Болай тайш атгаж байсан. Тэрээр Тайсун хааны хөвгүүн юм. Түүнийг төрөөд удаагүй байтал Эсэн тайш  Хангай, Завхан дахь дөрвөн Ойрад руу довтолж, түүний ээжийн амийг хөнөөв. Үйл явдал болж байх хооронд найман настай Махагүргис үхэр тэргэн доогуур нуугдаж амь гарсан. Иймээс дараа нь түүнийг Үхэгт хаан гэж дуудах болсон. 1465 онд Монголжин аймгийн Доголон тайжид Махагүргис Үхэгт хаан алагдаж, түүнийг эх өөртэй ах Молон нь залгамжилжээ.

## Эшлэл
Ангилал:1448 онд төрсөн
Ангилал:Монголын бага хаан
Ангилал:1465 онд өнгөрсөн
Дэлбэг хаан

**Дэлбэг хаан** нь 1395 оны хөхөгчин гахай жил төрж, 1415 оны цагаан туулай жил таалал төгсчээ. 1411 оны цагаагчин туулай жил хаан ор суусан. Дэлбэг Хаан 20 насалсан. “Эрдэнийн товч”-ын материалаас үзвэл Өлзийтөмөр хаанын хүү. Персийн түүхийн номд “Хабиб ал-сияр” (агуу намтар), Улугбег султаны үед бичсэн "Шажарат ул Атрак"-д түүнийг "**Tabuzi khan** (Табузи хаан)" нэрээр Аригбөхийн үр удам гэж бичжээ.

## Намтар 
Ойрадууд 1411 онд Дэлбэгийг хаан ширээнд суулгахаар өргөмжилсөн боловч дорнод Монголын ихэнх овог аймаг түүнийг хүлээн зөвшөөрсөнгүй. Ийнхүү тэрээр Монголын нутаг дэвсгэрийн баруун хэсгийг захирсан Батула чинсангын **тоглоомын хаан** байв. Харин төв болон зүүн хэсэг Аругтайн удирдлага дор байдаг байсан. Хоёр тал 2-3 жил хоорондоо тулалдсаны эцэст 1414 онд Аругтайг Хэрлэн гол хүртэл шахан оруулав. 1415 онд Мин улсын цэрэг Дэлбэг болон Батула нарын цэргийг бут цохин, Туул гол хүртэл цөмрөн орсон хэдий ч хоёр тал адилхан хохирол амсав. Эцэст нь Дэлбэг хаан 1415 онд нас барав.

## Эшлэл
Ангилал:Монголын бага хаан
Ангилал:Умард Юанийн ноёрхогч
Ангилал:Боржигин
Ангилал:1395 онд төрсөн
Ангилал:1415 онд өнгөрсөн
Монгол цаазын бичиг

“Монгол цаазын бичиг”-ийн гол ял нь гэвэл, цаазаар аваачих, цөлөх, боол болгох, зовлонт ажилд албадан зүтгүүлэх, оногдол ээлжийн гадуур өртөөний алба хийлгэх, гав дөнгө зүүлгэх, гянданд хорих, эрүү шүүлт тулгах, элдэв торгууль оногдуулах зэрэг байжээ. 

Ангилал:Манжийн үеийн Монгол
Виний гүүр

Энэ нь тогтмол хүчдэл өгөхөд синусан дохио үүсгэдэг дохионы үүсгүүр юм.
**RC генератор** нь хэдхэн герц давтамжаас хэдэн мянга хүртлэхийг үүсгэж чаддаг.

Ерөнхийдөө RC генератор нь фазын зөрөө үүсгэх зориулалт бүхий RC хэлхээ, түүнийг нь өсгөгчтэй холбосон хэлхээнээс бүрддэг.

Ангилал:Хэмжилтийн гүүрэн холболт
Ангилал:Цахилгааны осциллятор
Эрэгтэй хүн

**Эр хүн** эсвэл **Эрэгтэй хүн**, богиноор **Эр** гэдэг нь насанд хүрсэн эр хүйст хүнийг хэлнэ. Насанд хүрээгүй бол хүү (эрэгтэй хүүхэд), насанд хүрсэн бол залуу, ахимаг насны бол хижээл эр, өндөр настай бол өвгөн хэмээн ялгаатай нэрлэх нь бас бий.

## Цахим холбоос 

!
Ангилал:Хүн амын бүлэг
Ангилал:Эрэгтэй хүний нэршил
Ангилал:Биологийн антропологи
Ангилал:Гүн ухааны антропологи
Төмөр Өлзийт хаан

**Төмөр Өлзийт хаан** (, * 1265 оны 10-р сарын 15-ий өдөр төрсөн —1307 оны 2-р сарын 10-нд нас барсан) нь Юань улсын хоёрдугаар хаан, Их Монгол Улсын зургаадугаар хаан, 1294 оны 5-р сарын 10-наас —1307 оны 2-р сарын 10-н болтол сууринд заларч байв. Монголоор цолыг **Өлзийт хаан** гэж хятадаар **Чэнзун** хэмээн нэрийдэв. Өлзийт хаан бол Чингимийн (Хубилайн хөвгүүн болно) гуравдугаар хөвгүүн болно.

## Намтар 
thumb|left|250px|right|Даян Их Монгол Улс
Төмөр нь Чингимийн 3-р хөвгүүн болон 1265 оны 10сарын 15нд төржээ. Хубилай хааны том хүү Дорж залуу насандаа өөд болсон учир түүний 2 дахь хүү болох Төмөрийн аав Чингим угсаа залгамжлагч хунтайж болсон. Гэвч хүү Төмөрөө 21 настайд нь өөд болжээ.
Тэрээр Өвөг эцгийнхээ мөрийг дагаж 1287 онд Наяны бослогыг дархаар явжээ. Тэгээд Төмөр болон Хубилайн түшмэл Төмөртэй хамт Наяныг даржээ. 1293 онд Хубилай Төмөрийг Хархорум хот болон түүний ойр хавын газрын харгалзагчаар тавьжээ.1294 онд Хубилайг нас барсны дараа түүний түшмэлүүд нэн даруй хуралдай зарласан байна.  

Чингимийн 2-р хүү Дармабала 1292 онд нас барсан тул түүний хөвгүүн Гамала, Төмөр 2 хаан суурингийн төлөө өрсөлдөж эхэлсэн. Төмөр хэдийгээр Хубилайн таалсан нэгэн боловч албан ёсоор хаан ширээг өвлөж аваагүй байсан. Тэрээр залуу насандаа архи дарсанд дурлаж ховдог шунахай сэтгэлтэй байсан тул өвөг эцэгтээ зэмлүүлж байсан. Тэр Монгол руу илгээгдэхдээ хэдийгээр өв залгамжлагчийн тамгыг авсан ч, албан ёсоор хаан суудлыг өвлөөгүй. 4-р сарын 14-ний хурилдай дээр санал гаргасан нь Хубилай хаан өөрөө Чингис хааны билэг сургаалыг хамгийн сайн мэддэг хүн хаан болох ёстой гэж хэлсэн тул 2 өрсөлдөхөөр болдог. Төмөрийн уран ярууд түүний ах Гамала нь ялагдсан. Бүх хүмүүс "Төмөр илүү мэдэж байна... тэр бол хаан ширээний жинхэнэ залгамжлагч " хэмээн орилж байв. Зөвлөлийн тэргүүн Баян жанжин нь зөвхөн Хубилай хааны сонголт болох Төмөрийг л дэмжихээ зарлажээ. Төмөрийг Хубилайн бүх түшмэд болон түүний ээж Хөхжин хатан дэмжиж байсан тул Гамала хэдий хаан ширээнд санаархаж байсан ч ялагдсанаа хүлээжээ. Тэрээр түүхэндээ том гавьяа байгуулсангүй, улсаа яг Хубилай хааны өвлүүлснээр нь үлдээж чаджээ. Өлзийт Төмөр хаан нь 1307 оны 2 сарын 10нд таалал төгсчээ. Таалал төгссөний дараа түүнд Хайсан хүлэг хаан **Өлзийт** хэмээх цолыг нэхэн өргөмжилсөн.

## Гэр бүл 
Эцэг: Чингим хунтайж

Эх: Хөхжин хатан

### Хатад 
# Шилиндалай хатан
# Булган хатан
# Чилижихутэни хатан

### Үр хүүхэд 
* **Даш хунтайж**
* **Чан гүо гүнж Ирагай**, Ихирэсийн Чан Ван Ашигтай гэрлэсэн.
* **Лу гүо гүнж Айшир**, Онгудын Кургузтай гэрлэсэн.
* **Лу гүо гүнж Пуна**, Хонгирадын Лу ван Сэнгэбалтай гэрлэсэн.

Ангилал:13-р зууны ноёрхогч
Ангилал:14-р зууны ноёрхогч
Ангилал:Алтан ураг
Ангилал:Монголын хаан
Ангилал:Боржигин
Ангилал:Юань улсын хаан
Ангилал:1265 онд төрсөн
Ангилал:1307 онд өнгөрсөн‎
Амьсгалах процесс

Агаараас хүчилтөрөгчийн хийг аван, уушгинд хийн солилцоо явагдан, буцаагаад нүүрстөрөгчийг гаргахыг **амьсгалах процесс** гэнэ.

Амьсгалыг дотор нь аэроб, анаэроб хэмээн 2 хуваах ба аэроб амьсгал нь хүчилтөрөгчийн хийн оролцоотойгоор биед ихээхэн энерги үүсгэх процесс бол анаэроб амьсгал нь хүчилтөрөгчийн хийн оролцоогүйгээр биед бага хэмжээний энерги, сүүний хүчил (амьтанд), этанол (ургамалд) үүсгэх үйл явц юм.

Амьд эсийн дотор тэжээлийн бодис хүчилтөрөгчийн оролцоотой (аэроб) болон оролцоогүй (анаэроб) исэлдэж, чөлөөлөгдсөн энерги ГФА (гурван фосфорт аденозин)-д хувирах химийн процессыг **эсийн амьсгал** гэнэ. 

Ангилал:Амьсгал
Ангилал:Физиологи
Цус

**Цус** нь аливаа махбодын чухал үүрэгтэй тусгай шингэн юм. Биеийн эд эсүүдэд тэжээлийн бодис, хүчилтөрөгч, бусад шаардлагатай бодисуудыг хүргэх, эсийн бодисын солилцооноос ялгарсан бүтээгдэхүүнийг эсээс ялгаруулах тогтолцоонд хүргэх үндсэн үүрэгтэй. Сээр нуруутан амьтны цусыг сийвэн ба цусны //эсүүд// бүрдүүлдэг.
Цус тунгалаг нь бие махбодын холбогч эдийн төрөл учир эс ба эс завсрын бодисоос /сийвэн/ тогтоно.
1мкл цусанд эзлэх дүрст элементийг гемограмм гэнэ.

## Цусны үүрэг
Цус олон чухал үүрэг гүйцэтгэдгийг жагсаавал:
#Хүчилтөрөгчийг эдэд дамжуулдаг (цусны улаан эсэд агуулагдах гемоглобиний тусламжтайгаар)
#Глюкоз, аминхүчил, тосны хүчил гэх мэт тэжээлийн бодисыг эд эсэд хүргэх (сийвэндээ усгах болон альбумин зэрэг ийлдсэнд агуулагдах уурагтай холбох замаар) 
#Нүүрсхүчлийн хий, шээс, сүүний хүчил зэрэг бодисын солилцооны хаягдлыг зайлуулах
#Дархлааны үйл ажиллагаа явуулах (цагаан эсүүд, түүний үүсгэдэг эсрэг бие, хавсрага)
#Бүлэгнэж шархыг хамгаалах, цус алдалтыг зогсоох
#Даавруудыг эд эс рүү зөөснөөр эд эсэд дохиолол, мэдээлэл дамжуулах
#Биеийн дотоод орчны хүчиллэг, шүлтлэгийг зохицуулах (pH-г тохируулах)
#Биеийн суурь температурыг зохицуулах
#Гидравлик, шахуургын үүрэг

## Цусны агууламж, физик, химийн шинж
Цус хүний биеийн жингийн 5-9 хувийг эзлэх ба ойролцоогоор 1060&nbsp;кг/м3 нягттай, 5-5.5 литр байдаг. Нийт цусны 97 хувийг улаан эс, 1 хувийг ялтас, 3 хувийг цагаан эс эзэлдэг. Зуурамтгай чанартай, Ньютоны бус шингэн юм. Цусны pH 7.36 сул шүлтлэг байдаг нь нилээд нарийн зурвас гэж үздэг,

## Цусны эргэлт
Цусны их эргэлт нь биеийн эд эсүүдэд хүчилтөрөгчийг хүргээд буцаж ирэхэд, уг их эргэлтээс ирсэн хүчилтөрөгчөөр ядмаг цус бага эргэлтэд шилжиж, уушигаар дамжин хүчилтөрөгчөөр баяжин буцаж их эргэлтэд шилждэг.

## Цахим холбоос 
* Red Gold — The epic story of blood – Seite rund ums Blut (англ.)
* Pedro Silva: Blood and blood cells (англ.)
* elektronenmikroskopische Abbildungen von Blutzellen (герм.)


Ангилал:Биеийн шингэн
Ангилал:Цусны тухай сэдэв
Ангилал:Эргэлтийн систем
Экватор

[thumb|300px|Экватор (улаан) буюу [Гринвичийн голдоц (хөх) дайран өнгөрдөг улс орнууд]]

**Экватор** (), **Улаан зам** гэж ерөнхийдөө бөмбөрцгийн хүндийн төвийг агуулсан эргэлтийн тэнхлэгт перпендикуляр хавтгайнууд болон бөмбөрцгийн гадаргуугийн огтлолцлыг хэлдэг. Гэхдээ Экватор гэвэл Дэлхийн экваторыг заах нь элбэг. Экватор орчмын бүс нутаг нь халуун уур амьсгалтай.

Энгийнээр хэлбэл, Экватор гэдэг нь Дэлхийг умард болон өмнөд туйлаас нь харахад тэнцүүгээр хойд хагас бөмбөрцөг, өмнөд хагас бөмбөрцөг болгон хуваадаг хийсвэр шугам юм. Бусад гараг, одон орны биетүүдийн экваторыг мөн ижлээр тодорхойлдог.

## Ном зүй 
*  (IUGG/WGS-84 data)
*  (IAU data)

## Цахим холбоос 
* Дэлхий дээрх, Экваторын хөшөөнүүд

Ангилал:Математикийн газар зүй
Ангилал:Геодези
Антонио Кассано

**Антонио Кассано** (, *1982 оны долоодугаар сарын 12-нд Бари хотод төрсөн*) — Италийн хөлбөмбөгчин бөгөөд Парма болон Италийн шигшээд тоглодог. 
## Амжилт
;Багийн
* Италийн супер цомын түрүү: 2001, 2011
* Испанийн аварга: 2006/07
* Италийн аварга: 2010/11
;Хувийн
* Италийн АШТ-ийн шилдэг залуу тоглогч: 2001, 2003
## Эшлэл 
## Гаднын холбоосууд 
*Шигшээ - Үзүүлэлт 
*
*

Ангилал:Италийн шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Бари багийн тоглогч
Ангилал:Рома багийн тоглогч
Ангилал:Реал Мадрид багийн тоглогч
Ангилал:Сампдориа багийн тоглогч
Ангилал:Милан багийн тоглогч
Ангилал:Интернационале багийн тоглогч
Ангилал:Парма багийн тоглогч
Ангилал:2004 оны хөлбөмбөгийн ЕАШТ-д оролцогч
Ангилал:2008 оны хөлбөмбөгийн ЕАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:2014 оны хөлбөмбөгийн ДАШТ-д оролцогч
Ангилал:Италийн хөлбөмбөгийн улсын аварга
Ангилал:Испанийн хөлбөмбөгийн улсын аварга
Ангилал:Италичууд
Ангилал:1982 онд төрсөн
Тиесто

**Тиесто** () нь Нидерландын Бреда хотноо 1969 оны 1 сарын 17-нд төрсөн. Түүний жинхэнэ нэр нь Тейс Михил Вервест () юм. Тэрээр 8 настайгаасаа эхэлж хөгжимд сонирхолтой болж улмаар цаг хугацаа өнгөрч өнөө цаг ирэхэд электро хөгжмийг сонгож, түүгээрээ мэргэшин жинхэнэ амьд домог болсон дэлхийн номер нэг DJ юм. Тиестогийн хувьд хөгжим бол амьдралын нь нэг хэсэг болсон ба үүнийгээ бусдад мэдрүүлэхийг хүсдэг. Tэрээр 80-аад оны сүүлээр төрөлх нутаг болох Бредагийн “Spock” хэмээх жижиг клубт анх өөрийн микс сетээ тавиж эхэлcэн байна. “Spock”-т ажиллаж байх хугацаандаа тэрээр ихэнхдээ шинэлэг Beat, Acid House болон Мадоннагийн зарим дуунуудийг тоглодог байсан бөгөөд Мадоннагийн Vogue хэмээх дууг “Spock” клубт тэрээр хит болгож чадсан байна.

1985-аас 1993 оны хооронд тэрээр төрөлх хот Бредагаас гарч Нидерланд улс даяар нэр хүндтэй клубүүдэд Resident DJ хийдэг байжээ. Тэрээр 1997 онд Black Hole Records-т очиж өөрийн уран бүтээлээ сонсгосноор уран бүтээлийн гараагаа эхэлж аажмаар Black Hole Records-оос салбарлуулж өөрийн Magic Music Records-ийг байгуулсан байна. Энэ үеэс хойш Forbidden Paradise, Magik, In Search of Sunrise гэх мэт цувралуудаа гаргаж эхэлсэнд In Search of Sunrise цуврал нь Тиестог алдар хүндийн тавцанд хүргэсэнээр зогсохгүй, электро хөгжмийг дэлхийн түвшинд өндөр байр сууринд аваачсан сайн бүтээл болж чадсан. 1998 онд нутгийн анд болох Фелли Корстентэй хамтран Gouryella хэмээх нэрийн доор Gouryella, Ligaya, Tenshi болон Walhalla хэмээх гайхалтай мөрөөдлийн транс дуунуудыг бүтээж өөрсдийн нэр хүндийг өндөрт өргөж, электро хөгжмийн ертөнцийг мөрөөдөлд умбуулсан гайхалтай хамтрагчид байсан.

Тиесто нь электро, электро хаус, транс, прогрессив хаус, вокал зэрэг электроник хөгжмийн маш олон төрлөөр уран бүтээлээ туурвидаг.
Түүний Flight 643, Lethal Industry, Urban / Suburban Train, In My Memory, Traffic, Dance for life гэх мэт уран бүтээлүүд нь түүнийг одоогийн шилдэг Dj хэмээн нэрлэгдэхэд хүргэсэн алдартай бүтээлүүд юм.

Түүний хамгийн сүүлд 2009 онд гаргасан Kaleidoscope цомог нь маш сайн цомог болж чадсан. Түүний энэ цомогт орсон I will be here, Who wants to be alone, Escape me, Century гэх мэт дуунууд нь гарсан даруйдаа хит болсон юм.
Тэрээр өөрийнхөө set ийг Club life хэмээх нэрээр одоог хүртэл гаргаж уран бүтээлээ туурвисаар байгаа Dj юм.

## Уран бүтээл
### Цомгууд
* In My Memory (2001 он)
* Just Be (2004 он)
* Parade of the Athletes (2004 он)
* Elements of Life (2007 он)
* Kaleidoscope (2009 он)

### Аялан тоглолтууд
* 2002: Area2 аялан тоглолт
* 2004: Just Be: Train аялан тоглолт
* 2005: Tiësto in Concert: North America аялан тоглолт 2005
* 2005: Central Eastern European аялан тоглолт 2005
* 2006: In Search of Sunrise 5 Азийн аялан тоглолт
* 2007–2008: Elements of Life Дэлхийн аялан тоглолт
* 2008: In Search of Sunrise: Зуны аялан тоглолт 2008
* 2009–2010: Kaleidoscope Дэлхийн аялан тоглолт

## Эшлэл
Ангилал:Нидерландын хөгжимчин
Ангилал:Транс хөгжмийн продюсер
Ангилал:DJ
Ангилал:Грэммийн шагналтан
Ангилал:Орани-Нассау одон шагналтан (офицер)
Ангилал:Псевдоним
Ангилал:Бредагийн хүн
Ангилал:Нидерландчууд
Ангилал:1969 онд төрсөн
Олимпын олс таталтын тэмцээн

[thumb|[Сент-Луйсын олимп|1904 оны зуны олимпын олс таталтын тэмцээн]]
**Олс таталт** нь 1900-1920 оны **зуны олимпын** наадмын хөтөлбөрт багтаж байсан, багийн спорт юм. Анхандаа олимпын олс таталтын тэмцээн нь багуудын хооронд болдог байсан тул нэг улс хэд хэдэн медаль хүртэх боломжтой байв. Ингэснээр 1904 онд Америкчууд, 1908 онд Их Британичууд бүх медалийг хүртэж байжээ.

Олимпын хөтөлбөрт багтдаг байхдаа Олимпын хөнгөн атлетикийн тэмцээний нэг төрөл гэж явдаг байсан ч өдгөө олс таталт нь хөнгөн атлетикаас тусдаа спортод тооцогддог.

1900 оны олимпод нэг багт 6, 1904 онд 5, үлдсэн 3 олимпод 8 хүн багтаж байв. 1900 оны олимпод түрүүлсэн холимог баг нь Швед, Дани тамирчдаас бүрдэж байсан аж.

## Медалийн хүснэгт
## Эшлэл
Николай Островский

**Николай Островский** (орос. *Николай Алексеевич Островский*, 1904 оны 9 сарын 24 – 1936 оны 12 сарын 22) нь Зөвлөлтийн социалист реалист зохиолч бөгөөд Сталины эрин үед уран бүтээлээ туурвиж байсан. Тэрээр Оросын иргэний дайны тухай өгүүлсэн *Болд хэрхэн хатаагдсан нь* зохиолыг 1930-1932 онд бичиж алдаршжээ.


Ангилал:1904 онд төрсөн
Ангилал:1936 онд өнгөрсөн
Умберто Де Морпурго

Барон **Умберто Луйс Де Морпурго** (, 1896 оны 1 сарын 12 &ndash; 1961 оны 2 сарын 26) нь Италийн теннисчин байв.

Де Морпурго Австрийн харьяаны Триесте хотод мэндэлсэн бөгөөд төрөлх хот нь дэлхийн нэгдүгээр дайны дараа Италид шилжихэд тус улсын иргэншилтэй болжээ. Тэрээр дэлхийн эрэгтэй теннисчдийн жагсаалтад 3 жил дараалан чансаагаараа эхний 10-т бичигдэж байв - 1928 онд 9, 1929 онд 10, 1930 онд 8.

## Теннисний замнал
Де Морпурго 1911 онд Их Британийн өсвөрийн аварга, 1915 онд Парисын оюутны аварга цолыг хүртэж байсан бөгөөд 1927, 1929 - 1931 онд Италийн шилдэг эрэгтэй теннисчин болж байв.

1929 онд Барон Де Морпургог Бенито Муссолини Италийн Теннисний Коммисараар томилогдож байжээ.

### Олимп
1924 оны Парисын олимпод Де Морпурго тэр жилийн Вимблдоны ганцаарчилсан төрлийн аварга, Францын Жан Боротраг хожиж, эрэгтэйчүүдийн ганцаарчилсан төрлөөс хүрэл медаль хүртжээ.

### Дэвисийн цом
Итали улс анх 1922 онд Дэвисийн цомд багаа оролцуулахад Де Морпурго бүрэлдэхүүнд нь багтсан бөгөөд 1933 он хүртэл эх орноо төлөөлөн оролцжээ. Тэрээр Дэвисийн цомын тэмцээнд нийтдээ ганцаарчилсан төрлөөр 39 ялж, 14 ялагдсан бол, хос төрөлд 16-10 гэсэн амжилт үзүүлжээ.

## Эшлэл
Ангилал:Италийн теннисчин
Ангилал:Италийн олимпын хүрэл медальтан
Ангилал:Италичууд
Ангилал:1896 онд төрсөн
Ангилал:1961 онд өнгөрсөн
Навал Эл Мутавакел

**Навал Эл Мутавакел** (, Касабланкад 1962 оны 4 сарын 15-нд төрсөн) нь Мароккогийн хөнгөн атлетикч, 1984 оны зуны олимпод эмэгтэйчүүдийн 400 метрийн халхалттай гүйлтийн төрөл анх удаа багтахад түрүүлж алтан медаль хүртсэн, мөн Африк тивд төрсөн Муслим эмэгтэйчүүдээс анх удаа олимпын аварга болсон тамирчин юм. 2007 онд Эл Мутавакел Мароккогийн Спортын сайдаар томилогджээ.

Айова Мужийн Их Сургуулийг дүүргэсэн Эл Мутавакел хэдийгээр сайн тамирчин байсан ч түүний олимпод үзүүлсэн амжилт бүхний гайхшийг төрүүлсэн юм. Мароккогийн хаан өөрийн биеэр Эл Мутавакел руу утасдаж баяр хүргэсэн бөгөөд түүнийг олимпоос алтан медаль хүртсэн өдөр төрсөн бүх эмэгтэй хүүхдэд түүний нэрийг өгөх зарлиг буулгасан гэдэг. Түүний медаль Марокко төдийгүй Исламын шашинт улсуудын эмэгтэйчүүдийн спортын оролцоог нэмэгдүүлэхэд том нөлөө үзүүлсэн билээ.

Муслим болон Араб гаралтай эмэгтэйчүүд хөнгөн атлетикаар амжилт үзүүлж чадахгүй гэсэн хэвшсэн ойлголтыг тэрээр эвдэж чадсан гавъяатай юм.

1995 онд Эл Мутавакел Олон Улсын Сонирхогчдын Хөнгөн Атлетикийн Холбоо (IAAF)-ны гишүүн болж, улмаар 1998 онд Олон Улсын Олимпын Хорооны гишүүнээр сонгогджээ. 

Тэрээр 2012 болон 2016 оны зуны олимпын наадмуудыг зохион байгуулах хотуудыг сонгон шалгаруулах үнэлгээний комиссыг тэргүүлэн ажиллажээ.

2006 онд Италийн Турин хотноо зохиогдсон 2006 оны өвлийн олимпын нээлтийн ёслолын үеэр олимпын далбааг мандуулсан найман хүний нэг нь Эл Мутавакел байв.

## Хувийн дээд амжилт 
*200 м - 23.67  (1985 оны 8 сарын 8)
*400 м - 51.70 (1987 оны 4 сарын 24)
*100 м халхалттай - 14.85 (1983 оны 8 сарын 12)
*400 м халхалттай - 54.61 (1984 оны 8 сарын 8)

## Эшлэл
## Цахим холбоос 
* Олон Улсын Олимпын Хороо

Ангилал:400 метрийн саадтай гүйлтийн олимпын аварга
Ангилал:200 метрийн гүйлтийн африкийн аварга
Ангилал:100 метрийн саадтай гүйлтийн африкийн аварга
Ангилал:400 метрийн саадтай гүйлтийн африкийн аварга
Ангилал:Мароккогийн 200 метрийн гүйгч
Ангилал:Мароккогийн 100 метрийн саадтай гүйгч
Ангилал:Мароккогийн 400 метрийн саадтай гүйгч
Ангилал:Мароккогийн олимпын аварга
Ангилал:Мароккогийн олимпын оролцогч
Ангилал:1984 оны зуны олимпод оролцогч
Ангилал:1988 оны зуны олимпод оролцогч
Ангилал:Мароккогийн улс төрч
Ангилал:Олон улсын олимпын хорооны гишүүн
Ангилал:Касабланкагийн хүн
Ангилал:Мароккочууд
Ангилал:1962 онд төрсөн
Сан-Паулугийн метро

**Сан-Паулугийн метро** () нь Бразилын Сан-Паулу хотын метро юм. Тус улсдаа хамгийн томд тооцогддог.

[thumb|220px|"[Санто-Амаро (өртөө)|Санто-Амаро" өртөө]]

## Цахим холбоос 
Ангилал:Бразилын метро
метро
метро
Ангилал:Метроны систем
Кунжик

**Кунжик** (1308 онд нас барсан) нь Цагадайн улсын хан (1307–1308) юм. Тэрээр Дувагийн хөвгүүн болно. Аавыгаа нас барахад Кунжик залгамжлан Хан болсон хэдий ч 1 жил л хаанчлаад 1308 онд нас баржээ.

Ангилал:Боржигин
Ангилал:Цагаадайн улсын хан
Олимпын триатлоны тэмцээн

**Триатлон зуны олимп**од анх багтсан нь Сидней хотод зохиогдсон 2000 оны олимп байсан бөгөөд түүнээс хойш олимпын төрөлд багтсаар иржээ. Олимпын триатлоны тэмцээнийг Олон Улсын Триатлоны Холбоо удирдан зохион байгуулдаг.

## Түүх
2000 оны зуны олимпод анх триатлоны спорт багтахад 48 эмэгтэй, 52 эрэгтэй тамирчин аваргын төлөө өрсөлджээ. Олимпын триатлоны тэмцээний гурван төрлийн зайг "олон улсын" буюу "стандарт" хэмжүүрээр тогтоосон байдаг: усанд сэлэлт - 1.5 км, дугуй - 40 км, гүйлт 10 км. 2004 онд зайн хувьд өмнөхтэйгээ адилхан байсан бөгөөд оролцогчдын тоог эрэгтэй, эмэгтэй тус бүр 50-иар тогтоожээ. Харин 2008 оны Бээжингийн олимпод оролцогчдын тоог эрэгтэй, эмэгтэй тус бүр 55 болгож нэмэгдүүлсэн байна.

## Медалийн хүснэгт
3 олимпоос нийт 18 медалийг 9 улсын тамирчид хуваан хүртжээ.

## Тэмцээн
Олимпын триатлоны тэмцээнээр эрэгтэй, эмэгтэй тамирчид тус бүрдээ аваргаа шалгаруулна. Зайн хувьд ижилхэн 1.5&nbsp;км, 40&nbsp;км, 10&nbsp;км байдаг. Гараанаас бөөнөөр гарах бөгөөд дугуйн уралдааны хэсэгт тамирчид бүлэг үүсгэн, ээлжилж салхиа хагалж явахыг зөвшөөрдөг.  

## Оролцсон улсууд
Дараах улсууд олимпын триатлоны тэмцээнд тамирчдаа оролцуулж байв.
 

**Тайлбар:** M - зөвхөн эрэгтэй; W - зөвхөн эмэгтэй; B - хоёул.

## Дээд амжилт
Уралдааны зам нь тухайн газар орны онцлогоос шалтгаалж өөр өөр байдаг тул триатлоны спортод олимпын дээд амжилтыг албан ёсоор тооцдоггүй.  

Эрчүүдийн албан ёсны бус дээд амжилтыг Саймон Витфелд Сиднейд тогтоосон бол эмэгтэйчүүдийн албан ёсны бус дээд амжилтыг Эмма Сновсилл Бээжинд тогтоосон аж.

## Гадны холбоосууд
* Olympic.org
* ОУТХ-ны албан ёсны вэбсайт
* Премьер Онлайн Триатлоны сургалтын хөтөлбөрүүд


Ангилал:Триатлон
Эван Макгрегор

**Эван Гордон Макгрегор** (, 1971 оны 3 сарын 31-нд төрсөн) нь Шотландын жүжигчин юм.

Ангилал:Шотландын кино жүжигчин
Ангилал:Театрын жүжигчин
Ангилал:Шотландын кино найруулагч
Ангилал:Их Британийн эзэнт гүрэн одонгийн офицер
Ангилал:Европын кино академийн шагналтан
Ангилал:Алтан бөмбөрцөг шагналтан
Ангилал:Шотландчууд
Ангилал:Их Британичууд
Ангилал:1971 онд төрсөн
Араи Нобүо

(1909 - 1990 оны 6 сарын 15) нь Японы усанд сэлэгч юм.
1928 онд зохиогдсон Амстердамын олимпоос эрэгтэйчүүдийн 4x200 метрийн чөлөөт буухиа сэлэлтийн төрөлд Ёнэяма Хироши, Сада Токүхэй, Такаиши Кацүо нарын хамт мөнгөн медаль хүртжээ

Ангилал:Японы усанд сэлэгч
Ангилал:Японы олимпын мөнгөн медальтан
Ангилал:1909 онд төрсөн
Ангилал:1990 онд өнгөрсөн
1916 оны Зуны Олимп

**1916 оны зуны олимп** буюу албан ёсоор **Олимпын VI наадам** нь Германы Берлинд зохиогдохоор төлөвлөгдөж байсан олимп юм. Харамсалтай нь дэлхийн нэгдүгээр дайны улмаас цуцлагджээ.

## Түүх 
Олимпын бэлтгэл ажил болгож, Груневалд морин тойруулгыг Дойчес цэнгэлдэх хүрээлэн ("Герман цэнгэлдэх хүрээлэн") болгон шинэчлэх ажил 1912 онд эхэлсэн байна. Тус цэнгэлдэх хүрээлэн 18,000 үзэгч орох багтаамжтай байв. 1913 оны 6 сарын 8-нд цэнгэлдэх хүрээлэн 10,000 тагтаа нисгэснээр ашиглалтад орсон бөгөөд нээлтийн ёслолд нь 60,000 хүн оролцсон гэдэг.

1914 онд дэлхийн нэгдүгээр дайн эхлэхэд хэн ч уг дайныг олон жил үргэлжлэнэ гэж тооцоолоогүй тул дайны эхэн үед ч зохион байгуулах хороо үйл ажиллагаагаа явуулсаар байв. 1916 оны олимпыг зохион явуулах эрхийн төлөө Александриа, Будапешт хотууд нэрээ дэвшүүлж байсан. 

Олимпын наадмын хөтөлбөрт тэшүүр, уран гулгалт, шайбтай хоккей, цана зэрэг өвлийн спортын долоо хоног багтаж байсан бөгөөд уг санаанаас улбаалж хожим өвлийн олимп зохиогдох болсон түүхтэй. Берлиний олимпын төв цэнгэлдэх хүрээлэн нь 1912-13 онд баригдаж ашиглалтад орсон Дойчес цэнгэлдэх хүрээлэн байв. Берлин хот хожим буюу 1931 онд олимпыг зохион байгуулах эрхийн төлөө Испанийн Барселона хоттой өрсөлдөж, 1936 оны зуны олимпыг зохион байгуулсан билээ.

## Эшлэл 
Ангилал:Олимп
Аннемари Мозер-Прёлл

**Аннемари Мозер-Прёлл** (, 1953 оны 3 сарын 27-нд Зальцбургийн Клайнарлд төрсөн) нь Австрийн уулын цаначин юм.  Тэрээр 1970-аад оны дэлхийн цомын гараануудад хамгийн амжилттай оролцож байсан эмэгтэй тамирчин билээ. Аннемари даунхилл, жайант-слалом, холимог төрөлд сайн уралддаг байв. 1980 онд, тамирчны хувиар үдсэн сүүлчийнхээ улиралд тэрээр олимпоос анхны алтан медалиа хүртсэнээс гадна  дэлхийн цомын 5 гараанд тэргүүлжээ.

Ангилал:Австрийн уулын цаначин
Ангилал:Австрийн олимпын аварга
Ангилал:Австрийн олимпын мөнгөн медальтан
Ангилал:Австричууд
Ангилал:1953 онд төрсөн
Германи

**Германи** () нь **Ge** хэмээн тэмдэглэгддэг,  атомын дугаар 32 бүхий химийн элемент юм. Гялалзсан, хатуу, цагаан саарал өнгөтэй, нүүрстөрөгчийн бүлэгт харьяалагдах металлоид бөгөөд бүлэг доторх хөршүүд болох цагаан тугалга, цахиуртай химийн шинж чанараараа төстэй. Германи байгаль дээр атом масс нь 70 - 76 бүхий 5 янзын изотопи байдлаар тохиолдоно.

Маш цөөн эрдэс бодисууд германийг өндөр агууламжтайгаар агуулдаг тул харьцангуй хожуу нээгджээ. Германи дэлхий дээр тархалтаараа элементүүд дунд ойролцоогоор 50-д орно. 1869 онд Дмитрий Менделеев үелэх системээ зохиохдоо түүний байрлалаас нь зарим шинж чанарыг нь тодорхойлж, таамагласан бөгөөд эка-цахиур хэмээн нэрийджээ. Түүнээс хойш бараг хоёр арваны дараа буюу 1886 онд Клеменс Винклер аргиродитоос түүнийг олж илрүүлсэн бөгөөд Менделеевийн таамаглалын дагуу туршилтын ажиглалт хийж олсон байна. Винклер уг элементийг өөрийн эх орон Германы нэрээр нэрлэсэн ажээ.

Германи нь транзистор болон төрөл бүрийн электрон хэрэгсэлд ашиглагддаг, чухал хагас дамжуулагч материал юм.

Германийг гол төлөв сфалеритээс олборлодог, гэхдээ мөнгө, хар тугалга, зэсийн хүдрээс гарган авч болдог. Германийн хлорид, германе зэрэг германийн зарим нэгдэл нүд, арьс, уушиг, хоолойг цочроодог.

## Цахим холбоос 
* WebElements.com – Германи 

## Эшлэл 

Ангилал:4-р үеийн элемент
Ангилал:Хагас дамжуулагч
Герхарт Хауптманн

**Герхарт Хауптманн** (, 1862 оны 11 сарын 15—1946 оны 6 сарын 6) нь Германы жүжгийн зохиолч, зохиолч бөгөөд 1912 оны утга зохиолын салбар дахь Нобелийн шагналтан юм.

## Цахим холбоос 
* 
* 


Ангилал:Зохиогч
Ангилал:19-р зууны утга зохиол
Ангилал:20-р зууны утга зохиол
Ангилал:Германы зохиолч
Ангилал:Германы жүжгийн зохиолч
Ангилал:Герман хэлээрх утга зохиол
Ангилал:Германы яруу найрагч
Ангилал:Утга зохиолын Нобелийн шагналтан
Ангилал:Өөрийн намтар
Ангилал:Германы Гавьяаны одон шагналтан (энхтайвны зэрэг)
Ангилал:Баварийн Максимилианы Шинжлэх Ухаан ба Урлагийн одон шагналтан
Ангилал:Улаан Бүргэд одон шагналтан (4-р зэрэг)
Ангилал:Австрийн шинжлэх ухаан ба урлагийн хүндэт тэмдэг шагналтан
Ангилал:Коламбиа их сургуулийн хүндэт доктор
Ангилал:Гриллпарцерын шагналтан
Ангилал:Лайпциг Иx Сургуулийн хүндэт доктор
Ангилал:Оксфордын Их Сургуулийн хүндэт доктор
Ангилал:Карлын их сургуулийн хүндэт доктор
Ангилал:Пруссийн Урлагийн Академийн гишүүн
Ангилал:Америкийн Урлаг ба Утга Зохиолын Академийн гишүүн
Ангилал:Вроцлавын хүндэт иргэн
Ангилал:Силезийн хүн
Ангилал:Радебойлын хүн
Ангилал:Германчууд
Ангилал:1862 онд төрсөн
Ангилал:1946 онд өнгөрсөн
Ангилал:Орлуулшгүй уран бүтээлчдийн тусгай жагсаалтын гишүүн
Том Сойерын адал явдал

***Том Сойерын адал явдал*** () нь Марк Твений 1876 онд бичсэн, Миссиссиппи мөрний эрэг дээрх жижиг хотод өсч торниж буй залуу хөвгүүний тухай өгүүлсэн роман юм. Зохиолд гардаг "Сент-Петерсбург" хэмээх хот нь зохиогчийн хүүхэд насаа өнгөрөөсөн Миссури муж улсын Ханнибал хотоос сэдэвлэн дүрсэлсэн хот билээ. Романыхаа өмнөтгөлд Твен ингэж бичсэн байдаг:

## Эшлэл 
Ангилал:19-р зууны утга зохиол
Ангилал:Англи хэлээрх утга зохиол
Ангилал:АНУ-ын утга зохиол
Ангилал:Адал явдалт роман
Ангилал:Хүүхэд- ба өсвөр үеийнхний уран зохиол
Ангилал:Марк Твений бүтээл
Амгалан Августин

бүтээсэн хөрөг. 17-р зуун]]
**Амгалан Августин** (, , 354 оны 11 сарын 13 – 430 оны 8 сарын 28) буюу **Августин, Августинус, Гэгээн Августин** нь Хиппо Рэжиус (одоогийн Алжирын Аннаба)-ын хамба байжээ. Тэр бол Ромын Африк мужид амьдарч байсан латин хэлт гүн ухаантан, шашны зүтгэлтэн байв.

Ангилал:354 онд төрсөн
Ангилал:430 онд өнгөрсөн
Ангилал:Берберчүүд
Эдинсон Кавани

**Эдинсон Роберто Кавани Гомес** (*1987 оны хоёрдугаар сарын 14-нд Уругвайн Сальто хотод төрсөн*) нь Уругвайн хөлбөмбөгчин бөгөөд Англиийн Манчестер Юнайтед багийн жигүүрийн довтлогч юм.

## Тоглогчийн замнал 
### Клуб 
Итали гаралтай (эцэг эх нь Маранелло хотын суугуул байв) Кавани нь 12 настайдаа Уругвайн Данубио багийн өсвөрийн эгнээнд багтан тоглож, 2006 онд мэргэжлийн анхны гараагаа хийж байв. Улмаар Ювентус, Милан зэрэг том багуудын дасгалжуулагчдын саналаас татгалзсан Кавани 2007 оны нэгдүгээр сарын 27-30-ны хооронд Палермо баг элсэх шийд гаргаж байв.

Тэрээр Наполи багт 2010 оны долоодугаар сараас зээллэгээр тоглож байгаад 2011 онд албан ёсоор элссэн.

2013 оны долоодугаар сарын 16-нд Францын Пари Сен-Жермен багийн түүхэн наймаа буюу 64.5 сая еврогоор Каваниг таван жилийн гэрээгээр элсүүлсэн билээ.

### Шигшээ баг 
Кавани Уругвайн 20-оос доош насныхны шигшээ багийн бүрэлдэхүүнд багтан 2007 оны нэгдүгээр сард Парагвайд улсад зохиогдсон 2007 оны Өмнөд Америкийн идэрчүүдийн АШТ-ий найман тоглолтонд оролцож долоон гоол оруулж тэмцээний *мэргэн буучаар* шалгарч багийнхаа хамтаар 3 дугаар байрт шалгарсан түүхтэй. Тэрээр 2008 оны хоёрдугаар сарын 6-нд залуучуудын багийн бүрэлдэхүүнд багтаж 2010 оны ДАШТ-д оролцож гуравдугаар байрын төлөөх тоглолтонд Германы хаалганд тэнцээний гоол оруулан тооны харьцааг 1-1 болгож байв.
## Үзүүлэлтүүд 
:*2010 оны арванхоёрдугаар сарын 4-ний байдлаар*

## Шагналууд 
### Клуб 
;Данубио
Уругвайн хөлбөмбөгийн лигийн түрүү :2006

## Эшлэл 
## Холбоос 
*Каванигийн профайл (Палермо багийн албан ёсны вэбсайт)
*ESPN телевиз дэх профайл

Ангилал:1987 онд төрсөн
Ангилал:Италийн хөлбөмбөгийн лигийн тоглогч
Ангилал:Пари Сен-Жермен багийн тоглогч
Ангилал:Уругвайн хөлбөмбөгчин
Ангилал:2010 оны хөлбөмбөгийн ДАШТ-д оролцогч
Ангилал:Уругвайчууд
Кристоф Билер

**Кристоф Билер** (, 1977 оны 10 сарын 28-нд Халл-ин-Тирольд төрсөн) нь Австрийн цанын хоёр төрөлтийн тамирчин юм. Тэрээр 1996 оноос тус спортоор өрсөлдөж эхэлжээ. Дөрвөн өвлийн олимпод оролцохдоо 4 x 5 км-ийн багийн төрлөөс 2006 онд алт, 2002 онд хүрэл медаль хүртэж байв. Ванкуверт болсон 2010 оны өвлийн олимпын 10 км, ларж хиллийн төрөлд 10-р байранд орсон нь олимпын дэвжээнд хувийн төрлөөр түүний үзүүлсэн хамгийн өндөр амжилт юм.

Билер мөн цанын хоёр төрөлтийн дэлхийн аварга шалгаруулах тэмцээний 4 x 5 км-ийн багийн төрөлд 2003 онд алт, 2005 онд хүрэл медаль хүртсэн бөгөөд хувийн төрлөөр 2 удаа 6-р байрт орж байсан нь хамгийн өндөр амжилт нь юм (10 км бөөн гараатай: 2009, 15 км хувийн: 2003).

Билер 2006 оноос хойш олон улсын тэмцээнүүдэд 4 удаа түрүүлээд буй.

## Эшлэл
*
*Албан ёсны вэбсайт 

Ангилал:Австрийн цанын хоёр төрөлтийн тамирчин
Ангилал:1977 онд төрсөн
Ангилал:Австрийн олимпын аварга
Ангилал:Австрийн олимпын хүрэл медальтан
Ангилал:Австричууд
Билли Жин Кинг

**Билли Жин Кинг** (*хуучин овог* **Моффитт**; , *née* **Moffitt**; 1943 оны 11 сарын 22-нд Калифорни муж улсын Лонг-Бичэд төрсөн) нь Америкийн Нэгдсэн Улсын теннисчин юм. Тэрээр спортын замналдаа Их Дуулгыг ганцаарчилсан төрлөөр 12, эмэгтэй хос төрлөөр 16, холимог хос төрлөөр 11 удаа хүртжээ. Кинг нь спорт, нийгэм дэх хүйсийн ялгавартай байдлын эсрэг тэмцэгч байлаа. Тэрээр 1973 онд Вимблдоны эрэгтэйчүүдийн ганцаарчилсан төрлийн аварга асан Бобби Риггсийг "Хүйс хоорондын тулаан"-д буулган авч байв.

Кинг нь Эмэгтэйчүүдийн Теннисний Холбоо, Эмэгтэйчүүдийн Спортын Сан болон Дэлхийн Багийн Теннисийг (сүүлийнхийг нь хуучин нөхөр Лоуренс Кингийн хамт) үндэслэсэн билээ.

## Цахим холбоос 
* ЭТX-ы цахим хуудас дахь Билли Жин Кингийн танилцуулга
* ОУТХ-ы цахим хуудас дахь Билли Жин Кингийн танилцуулга
* Теннисний Алдрын Танхимын цахим хуудас дахь Билли Жин Кингийн танилцуулга

## Эшлэл
Ангилал:АНУ-ын теннисчин
Ангилал:Ерөнхийлөгчийн эрх чөлөөний медаль шагналтан
Ангилал:Олон Улсын Теннисний Алдрын Танхимын гишүүн
Ангилал:Ижил хүйстэн спортод
Ангилал:АНУ-ын их сургуулийн хүндэт доктор
Ангилал:Америкчууд
Ангилал:1943 онд төрсөн
Серам арал

**Серам** () буюу **Серан, Серанг** нь Индонезийн Малуку мужид харьяалагдах арал юм. Амбон арлын хойд талд оршино. Гол боомт/хот нь Масохи.

## Цахим холбоос 
Ангилал:Азийн арал
Ангилал:Индонезийн арал
Ангилал:Серам тэнгисийн арал
Ангилал:Бандагийн тэнгисийн арал
Ангилал:Молуккын арлуудын арал
Ангилал:Малуку
Серби динар

**Серби Динар** (Серб: динар, динара) нь Сербийн мөнгөний нэгж юм. Сербид 1868 - 1918 онд хэрэглэгдэж байсан хуучин мөнгөний нэгжийг мөн динар гэдэг байв. Хамгийн эртний динар 1214 онд гүйлгээнд ашиглагдаж байжээ. Одоогийн Серби динар нь Югослав динарын үргэлжлэл юм. Одоогоор тус улсад динарыг еврогоор солих төлөвлөгөө байхгүй. 

Динарын ISO 4217 код нь *RSD*, 3 оронтой код нь 941, тэмдэглэгээ нь мөн ижил (*RSD* эсвэл *РСД*), гэхдээ албан бусаар *din* эсвэл *дин* гэсэн товчлолыг хэрэглэдэг.

## Цахим холбоос 
* Сербийн үндэсний банк

## Эшлэл
Ангилал:Сербийн үндэсний бэлгэ тэмдэг
Ангилал:Европын мөнгөн тэмдэгтийн нэгж
Ангилал:Сербийн эдийн засаг
Хойд Сото хэл

**Хойд Сото** буюу **Педи**, *Сепеди* (*Sesotho sa Leboa*) нь Өмнөд Африкийн албан ёсны хэлнүүдийн нэг бөгөөд тус улсын Гаутенг, Лимпопо, Мпумаланга мужуудад 4,208,980 хүн тус хэлээр ярилцдаг (2001 оны хүн амын тооллогын дүн).

## Эшлэл 
Ангилал:Дан ганц хэл

Ангилал:Сото-Тсвана хэлнүүд
Ангилал:Өмнөд Африкийн хэл
Данийн хөлбөмбөгийн үндэсний шигшээ баг

**Данийн хөлбөмбөгийн үндэсний шигшээ баг** () нь Дани улсыг төлөөлж хөлбөмбөгийн тэмцээнүүдэд оролцдог баг бөгөөд Данийн Хөлбөмбөгийн Холбоо (DBU) хариуцдаг. Өстербро дахь Паркен цэнгэлдэх хүрээлэнд тоглолтоо хийдэг тус багийг өдгөө Мортен Ольсен дасгалжуулж байна.

Тус баг нь олимпоос 1908, 1912 онуудад мөнгөн медаль хүртэж, 1914 оны 4 сараас 1920 оны 4 сарыг хүртэлх ихэнх хугацаанд чансаагаараа дэлхийн улс орнуудын шигшээ багуудыг тэргүүлж байв. 1921–1930 онд амжилт нь бага зэрэг буурсан ч чансаагаараа 3-13-т бичигдсээр байлаа. Харин 1955–1983 онд багийн амжилт доод түвшиндээ хүрч, шилдэг 25-д багтахаа больсон байна. Энэ "хар" үед Данийн шигшээ баг 2 удаа гайгүй амжилт үзүүлсэн бөгөөд 1960 оны олимпоос мөнгөн медаль хүртэж, 1964 оны Европын АШТ-д 4-р байр эзэлсэн. 1983 оноос эхлэн Данийн шигшээ баг хүчтэй өрсөлдөгчдийн тоонд багтах болж, 1992 оны Европын АШТ-ий хагас шигшээд өмнөх аварга Нидерландыг, улмаар шигшээд дэлхийн аварга цолыг эзэмшиж байсан Германы багийг хожиж түрүүлсэн юм. Тэд 1995 оны Конфедерацийн цом]]ын шигшээд Аргентины багийг хожиж түрүүлж байсан удаатай. Тэд дэлхийн АШТ-д хамгийн өндөр амжилтаа 1998 онд үзүүлсэн бөгөөд шөвгийн 8-д Бразилын багтай тун сайн өрсөлдөж, ойрхон хожигдсон билээ.

## Амжилт 
### Дэлхийн АШТ 
### Зуны олимп (албан бус) 
Эхний 3 олимпын хөлбөмбөгийн тэмцээн нь албан бус байсан бөгөөд цөөхөн улс оролцсон төдийгүй, шигүээ баг нь биш, клубүүд оролцож байв. 1908 оноос хөлбөмбөг олимпын наадмын хөтөлбөрт албан ёсоор багтах болж, албан ёсны шигшээ багууд оролцох болжээ.

### Зуны олимп (албан ёсны) 
1988 оны олимпоос хойш олимпын хөлбөмбөгийн тэмцээн нь зөвхөн U21 буюу залуучуудын шигшээ баг оролцдог тэмцээн болсон.

### Европын АШТ 
### Конфедерацийн цом 
## Эшлэл 
## Цахим хуудас 
* Үндэсний шигшээ багийн албан ёсны вэбсайт


Хөлбөмбөг
Ангилал:Европын хөлбөмбөгийн үндэсний шигшээ баг
Марио Гомес

**Марио Гомес Гарсия** (, *1985 оны долоодугаар сарын 10-нд Ридлинген хотод төрсөн*) нь Германы хөлбөмбөгчин бөгөөд Фиорентина болон Германы үндэсний шигшээ багийн довтлогч юм. Алдарт Штуттгарт багаас хөлбөмбөгийн замналаа эхэлсэн Гомес 2009 оны тавдугаар сарын 26-нд Бавари Мюнхен багт дөрвөн жилийн гэрээг Бундеслигийн наймааны түүхэн үнээр буюу тодорхой мэдэгдээгүй 30-35 сая еврогоор байгуулан ирсэн түүхтэй.

Гомесийн эцэг нь Испани, эх нь Герман гаралтай тул үндэсний шигшээ багийн харьяалал нь Испани болон Германы шигшээ багуудад харьяалагдах боломж байснаас тэрээр 17 настайдаа Германы шигшээг сонгосон юм.
## Шагналууд 
### Клуб 
**Штутгарт**
* Бундеслиг: 2006–07

**Бавари Мюнхен**
* Бундеслиг: 2009-10
* Германы цом: 2010

### Шигшээ баг 
;Герман
* 2010 оны ДАШТ: Гуравдугаар байр - Хүрэл медаль
*Хөлбөмбөгийн Европын аварга шалгаруулах тэмцээн Дэд байр: 2008

### Хувийн 
* Германы Оны шилдэг хөлбөмбөгчин: 2007
* Бундеслигийн хамгийн үнэ цэнэтэй наймааны эзэн

## Үзүүлэлтүүд 
:*2011 оны тавдугаар сарын 7-ны байдлаар.*

## Эшлэл 
## Холбоос 
*  
* 

Ангилал:1985 онд төрсөн
Ангилал:Германы хөлбөмбөгчин
Ангилал:Германы Бундеслигийн тоглогч
Ангилал:2008 оны хөлбөмбөгийн ЕАШТ-д оролцогч
Ангилал:Фиорентина багийн тоглогч
Ангилал:Германчууд